text: নাটোর রেলওয়ে স্টেশন বাংলাদেশের রাজশাহী বিভাগের নাটোর জেলার একটি রেলস্টেশন। এটি নাটোর পৌর এলাকার ৮ নং ওয়ার্ডে দক্ষিণ বড়গাছা নামক এলাকায় অবস্থিত। এর উত্তরে (সামনে) সান্তাহার জংশন এবং দক্ষিণে (পিছনে) আব্দুলপুর জংশন অবস্থিত। এই রেল স্টেশন নাটোর জেলার প্রধান রেলওয়ে স্টেশন। এই স্টেশনে প্রতিদিন ১৪টি ট্রেন (১২টি আন্তঃনগর এবং ২টি মেইল) ট্রেন মোট ২৮ বার যাত্রাবিরতি দেয়। নাটোর রেলওয়ে স্টেশন বাংলাদেশ রেলওয়ে পশ্চিমাঞ্চলের অর্ন্তভূক্ত।
  
  কাঠামো 
  এই রেলস্টেশনটি বর্তমানে জনবহুল ও আধুনিক রেলস্টেশন। এই রেলস্টেশনে প্রধান লাইন সহ মোট লাইন সংখ্যা ৫টি লাইন বিদ্যমান (তিনটি ডুয়েল গেজ ও দুইটি ব্রড গেজ লাইন)। এই স্টেশনে ১২টি আন্তঃনগর ও দুইটি লোকাল ট্রেন যাত্রা বিরতি দেয়। রেলস্টেশনের সম্মুখে যানবাহন পার্কিং এর জন্য উপযুক্ত জায়গা বিদ্যমান। স্টেশনে প্লার্টফর্ম মোট ৩টি। স্টেশনটিতে এক প্লার্টফর্ম হতে অন্য প্লার্টফর্মে যাতায়াতের জন্য ওভারব্রিজ রয়েছে।
  ঢাকা থেকে নাটোর ট্রেন এর নতুন সময়সূচি
  
  পরিষেবা 
  এই স্টেশন দিয়ে আন্তঃনগর, মেইল, সাধারণ মেইল, মালামাল গাড়ি চলাচল করে। এই স্টেশন থেকে নিন্মলিখিত ট্রেন ছেড়ে যায়:
   বরেন্দ্র এক্সপ্রেস
   তীতুমীর এক্সপ্রেস
   বাংলাবান্ধা এক্সপ্রেস
   রূপসা এক্সপ্রেস
   সীমান্ত এক্সপ্রেস
   দ্রুতযান এক্সপ্রেস
   একতা এক্সপ্রেস
   নীলসাগর এক্সপ্রেস
   পঞ্চগড় এক্সপ্রেস
   লালমনি এক্সপ্রেস
   রংপুর এক্সপ্রেস
   কুড়িগ্রাম এক্সপ্রেস
   রকেট এক্সপ্রেস
   উত্তরা এক্সপ্রেস
  
  তথ্যসূত্র
  
  বিষয়শ্রেণী:নাটোর জেলার রেলওয়ে স্টেশন
title: নাটোর রেলওয়ে স্টেশন